kalixlouiis/myanmar-wikipedia-corpus huggingface dataset:
ရိုက်ကူးရေး ရုပ်ရှင် တစ်နှစ် ခေါင်းစဉ် အခန်းကဏ္ဍ မှတ်စုများ 2018 Shiva Baby Danielle Short film2020 Tahara Hannah Rosen Shiva Baby Danielle Also executive producer2022 Appendage Ella Short film Bodies Bodies Bodies Alice 2023 Susie Searches Jillian Bottoms PJ Also screenwriter and executive producer I Used to Be Funny Sam Finalmente l'alba Post-production ရုပ်မြင်သံကြား တစ်နှစ် ခေါင်းစဉ် အခန်းကဏ္ဍ မှတ်စုများ 2018 High Maintenance Episode: "Namaste"2020 Ayo and Rachel Are Single Rachel 3 episodes Speak Up Herself 2021 Call Your Mother Jackie Raines Main role 2023 The Idol Leia Recurring role ကိုးကား ကဏ္ဍ:၁၉၉၅ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:အမေရိကန် အမျိုးသမီး ရုပ်ရှင်သရုပ်ဆောင်များ။
မတ္တရာမီးရထား (မနှင်းဆီရထား) သည် ကိုလိုနီခေတ် ၊ မြန်မာနိုင်ငံ မန္တလေးမြို့ တွင် သံလမ်းအကျယ် ၌ပြေးဆွဲခဲ့သောပုဂ္ဂလိက မီးရထားလိုင်းတစ်ခုဖြစ်သည်။
လူမျိုးခြားသူဌေး အိန္ဒိယအမျိုးသား မနန့်ဂျီ (Mr. Manetji)ပိုင်ဆိုင်ခဲ့သည်။
မနန့်ဂျီ ကို မြန်မာအသံထွက်ဖြင့် လွယ်လွယ်ကူကူ မနှင်းဆီရထားဟုလည်း ခေါ်ဝေါ်ခဲ့ကြသည်။
သမိုင်းကြောင်း သူရဲဈေးမှ အရှည် ၈ မိုင် ရှည်လျားသော တောင်ပြုံး သို့ ပထမလမ်းပိုင်းကို ၁၉၁၂ ခုနှစ်တွင် စတင်ဖွင့်လှစ်ခဲ့သည်။
ရထားလမ်းကို ၁၉၁၇ ခုနှစ်တွင် မတ္တရာ သို့ နောက်ထပ် ၈ မိုင် ဆက်လက်တိုးချဲ့ခဲ့သည်။
၁၉၁၉ ခုနှစ်တွင် ကုမ္ပဏီမှ မိမိဆန္ဒအလျောက် ဖျက်သိမ်းခဲ့ပြီး ရထားလမ်းကို အစိုးရမှ လွှဲပြောင်းယူခဲ့သည်။
၁၉၂၇ ခုနှစ် ဖေဖော်ဝါရီလတွင် ရထားလမ်းအား ပိတ်သိမ်းကာ မီတာဂေ့ချ်ဖြင့် မန္တလေးဘူတာကြီးသို့ ပြန်လည်ဖောက်လုပ်ခဲ့သည်။
မတ္တရာမီးရထားမှ ပထမစက်ခေါင်းလေးလုံးအား Thaton-Duyinzaik Light Railway မှ ဆက်လက်အသုံးပြုခဲ့သည်။
Hughes, Hugh 1994 Indian Locomotives Pt. 3, Narrow Gauge 1863-1940. Continental Railway Circle. မန္တလေးမြို့ ၂၅ လမ်းနှင့် ၂၆ လမ်းကြား ရွှေတစ်ချောင်းမြောင်း၏ အရှေ့ဘက်တွင် ယခု မန်းသီရီဈေးတည်ရှိသည်။
The Irrawaddy, vol 1, No 27, july 6, 2014, page 39 ကိုးကား ကဏ္ဍ:မန္တလေး ကဏ္ဍ:မြန်မာနိုင်ငံ၏ ရထားပို့ဆောင်ရေး။
ဘားမားမိုင်းမီးရထား သည် သံလမ်းအကျယ် ဖြင့် မြန်မာနိုင်ငံရှိ ဒေသထွက် ငွေနှင့် ခဲ သတ္တုများကို နမ္မတူ တွင် အရည်ကျိုရန်အတွက် သယ်ယူပို့ဆောင်ရေးအတွက် အသုံးပြုခဲ့သော ရထားလိုင်းတစ်ခုဖြစ်သည်။
မြန်မာ့မီးရထားမှ စီမံခန့်ခဲ့ပြီး နမ်းယွန်း မှ နမ္မတူ နှင့် ဘောတွင်း အထိ အရှည်ရှိသည်။
သမိုင်းကြောင်း Burma Mines, Railway and Smelting Co Ltd ကို ၁၉၀၆ ခုနှစ် မတ်လတွင် စတင်တည်ထောင်ခဲ့ပြီး ၁၉၀၇ ခုနှစ်တွင် မီးရထားလမ်းကို စတင်ဖောက်လုပ်ခဲ့သည်။
၁၉၀၈ ခုနှစ်တွင် Tiger Camp သတ္တုတွင်းဧရိယာသို့ ရောက်ရှိရန် ကို ဘောတွင်းသတ္တုတွင်းသ အထိတိုးချဲ့ ဖောက်လုပ်ခဲ့သည်။
The Burma Mines Railway, February 2006 Tiger Camp မတိုင်မီလေးတွင် Wallah Gorge တွင် Z-ပြောင်းပြန်လမ်း တစ်ခုပါဝင်သည်။
နောက်ပိုင်းတွင် ခရုပတ်ပုံစံလမ်း ဖြင့်အစားထိုးခဲ့သည်။
ရုံးချုပ်နှင့် အလုပ်ရုံများကို နမ္မတူတွင် တည်ဆောက်ခဲ့သည်။
လက်ရှိကာလ ယနေ့ခေတ်တွင် ကျောက်မီးသွေး နှင့် အချောထည်ပစ္စည်းများကို ကုန်းလမ်းဖြင့် သယ်ယူကြသည်။
ဘောတွင်းမှ နမ္မတူသို့ သတ္တုရိုင်းများ သယ်ယူပို့ဆောင်ရေးကို ရထားဖြင့် ဆောင်ရွက်ခြင်း မရှိတော့ပေ။
နမ့်ယောင်မြို့မှ နမ္မတူအထိ လမ်းကြောင်းအနည်းငယ်သာရှိသည်။
နမ္မတူသည် လုံခြုံရေးနယ်မြေတစ်ခုဖြစ်ပြီး တရားဝင်ခရီးစဉ်များမှလွဲ၍ မီးရထား၊ မိုင်းနှင့် အရောအနှောများကို လည်ပတ်ခွင့် ကန့်သတ်ထားသည်။
ကိုးကား ပြင်ပလင့်များ Namtu Mines Railways - A set on Flickr Burma Mines Railways - A set on Fotocommunity ကဏ္ဍ:မြန်မာနိုင်ငံရှိ ရထားလမ်းများ။
သင်္ချာတွင် အပိုင်းအစုသဘော (:en:closeness (mathematics)) ရှိခြင်းအားဖြင့် အာကာသ (ခေါ်) ရပ်ဝန်း (ခေါ်) စပေ့စ် အဖြစ် မြောက်သော်လည်း အတိုင်းဆဖော် ရပ်ဝန်းများ ကဲ့သို့ အကွာအဝေးသဘော တခုခု အတိအပ ရှိရန်မူ မလိုသေးသည့် စဉ်းစားတွေးခေါ်ပုံအားဖြင့် ရပ်ဝန်း(space)များသည် အပိုင်းသဘော ရပ်ဝန်း (အင်္ဂလိပ်: topological space) အဖြစ် အပိုင်းသဘော (:en:topology) ၌ ရှိပေသည်။
"တဝိုက်ငယ်" အားဖြင့် အဓိပ္ပါယ် ဖွင့်ဆိုပုံ က အစုတစ်ခု ဖြစ်အံ့၊ ၎င်း ၏ အစုဝင်များက မည်သို့သော သင်္ချာဇာတ်ကောင်များ ဖြစ်နေစေကာမူ အမှတ်များ (points) ဟု ခေါ်ဆိုခြင်းခံနိုင်၏။
က အစု ၏ မည်သည့် အမှတ် ကိုမဆို ၏ အစုပိုင်းတခုခု ဖြစ်သည့် သက်ဆိုင်ရာ ထံသို့ ဆက်သွယ်ပေးသော ဆက်သွယ်ချက် ဆိုပါစို့။
၎င်း သည် ( အားဖြင့် ဆက်သွယ်အပ်သော) ၏ တဝိုက်ငယ် () မည်၏။
ထိုအခါမျိုးတွင် ဆက်သွယ်ပုံ က အောက်ပါ မှတ်ရည်ချက်များ (axioms)နှင့် ကိုက်ညီရပေမည်။
( ဟူသကဲ့သို့) က ၏ တဝိုက်ငယ် တစ်ခု ဖြစ်အံ့၊ ဟု ဖြစ်နေပြီးလတ္တံ့။
ဆိုလိုသည်မှာ အမှတ်တစ်ခုချင်းစီအတွက် တဝိုက်ငယ် အမျိုးမျိုး ဆွဲသားနိုင်သည်၊ ထိုတဝိုက်ငယ် တမျိုးချင်းစီတိုင်း၌ ထိုအမှတ် ပါဝင်နေ၍သာ ထိုအမှတ်၏ တဝိုက်ငယ်ဟု ခေါ်ထိုက်ခြင်း ဖြစ်နှင့်၏။
၏ အစုပိုင်း (တစိတ်တပိုင်း) ဖြစ်ထသော တခုခုက ၏ တဝိုက်ငယ်မည်ရာ အပိုင်းတခုခုကို တစ်ခုလုံး အုပ်ငုံမိအံ့၊ ၎င်း ကိုယ်တိုင်သည်လည်း ၏ တဝိုင်ငယ်တစ်ခုပင် ဖြစ်လတ္တံ့။
၏ တဝိုက်ငယ်တိုင်း၏ အရောစု (intersection) ရလဒ်သည်လည်း of two ၏ တဝိုက်ငယ် တစ်မျိုးတဖုံ ဖြစ်တုံ၏။
ဆိုလိုသည်မှာ နံပါတ်-၂ မှတ်ရည်ချက်ကဲ့သို့ တဝိုက်ငယ်ချင်း အမိအရ မအုပ်ငုံမိသည့် တဝိုင်ငယ်အစုများကို ပေါင်းစုစဉ်းစားခြင်း အစုသည်လည်း တဝိုက်ငယ် မြောက်ကြောင်းတည်း။
၏ တဝိုင်ငယ် တိုင်း၏ အတွင်း၌ ၎င်းထက် ဝန်းနယ်သေးငယ်လျက်သော ၏ နောက်ထပ် တဝိုင်ငယ် ပါဝင်အုပ်ငုံမိလျက် ၎င်း ငယ်လေးအတွင်းရှိ အမှတ်တိုင်း၏ တဝိုက်ငယ်အဖြစ် က ရှိနေနိုင်သေးသည်ဟု ယူဆအံ့။
အထက်ပါ သဘောတရားများ ပါဝင်အောင် တိုင်းဝန်းတာ တို့ကို ဖော်ဆောင် ဆက်သွယ်ပေးနိုင်သော ဖှန်ရှင်ကို ဟု သင်္ကေတပြုလျက်၊ နှင့်တကွသော အစုရပ်ဝန်းကြီး ကို အပိုင်းသဘော ရပ်ဝန်း (topological space) ဟု ခေါ်ဆိုတန်၏။
သဘာဝတ္ထဗေဒ (Philosophy)တွင် နောက်ထပ်ဆင့်ပွားသော ကောက်ချက်တခုခုကို တည်ဆောက်ရန် အောက်ခံသဘောအဖြစ် ဤသို့မူ ဟုတ်မှန်တန်သည်ဟု သတ်မှတ်လျက် အခြေခံအဖြစ် ရည်ရွယ်လိုက်သော အချက်တို့ကို မှတ်ရည်ချက် (axiom or postulate) ဟု ခေါ်၏။
သင်္ချာ (Mathematics) တွင် မည်သည့် သင်္ချာဇာတ်ကောင်က မည်သို့သော အခြင်းအရာများမူ ကျိန်းသေ ရှိနှင့်ရမည်ဟု သတ်မှတ် ရည်ညွှန်းလိုက်သော အခြင်းအရာ သတ္တိတို့ကို မှတ်ရည်ချက် (axiom) ဟု ခေါ်၏။
"သင့်လျော်သည်ဟု ရည်မှတ်အပ်သော" သို့မဟုတ် "မိမိကိုယ်ကိုပင် သက်သေခံအဖြစ် အမှီပြုသော" ဟု အနက်ရောက်သည့် ရှေးဂရိစကားလုံး မှ ဆင်းသက်လာ၍ အင်္ဂလိပ်စကား၌ "axiom" ဟု ခေါ်ခြင်း ဖြစ်သည်။
Cf. axiom, n., etymology. Oxford English Dictionary, accessed 2012-04-28. အကိုးအကား ကဏ္ဍ:ယုတ္တိဗေဒဆိုင်ရာ အယူအဆများ။
မိုးညို ဦးကိုကိုကြီး ဦးကိုကိုကြီးသည် ဖက်ဆစ်ဆန့်ကျင်ရေးနှင့်ပြည်သူ့လွတ်လပ်ရေးအစိုးရ(ဖဆပလ)လက်ထက်၊ ပြည်ထောင်စု မြန်မာနိုင်ငံတော်အစိုးရတွင် ပါလီမန်အတွင်းဝန်အဖြစ်တာဝန်ယူခဲ့သူဖြစ်သည်။
သူသည် မြန်မာနိုင်ငံတစ်ဝန်းလုံးရှိ အိမ်ရာနှင့် မြို့ပြဖွံ့ဖြိုးတိုးတက်ရေးတွင် တာဝန်ရှိခဲ့သည့်ကာလအ တွင်း ကျောင်း၊ ဆေးရုံ၊ လူနေတိုက်ခန်းအိမ်ရာများ ဆောက်လုပ်ခြင်းများတို့တွင် တာဝန်ယူခဲ့သူတစ် ဦးအနေဖြင့်၊ တက်ကြွစွာဦးဆောင်အကောင်အထည်ဖေါ်နိုင်ခဲ့သူတဦးအဖြစ် လူသိများခဲ့ပါသည်။
မြန်မာနိုင်ငံ၏ ယခင်မြို့တော်ဟောင်း ရန်ကုန်မြို့၏ ဆင်ခြေဖုံးတွင် တည်ရှိသော ရန်ကင်းမြို့သည် သူကြီးကြပ်ကွပ်ကဲသည့် အကြီးဆုံးနှင့် အစောဆုံး မြို့ပြဖွံ့ဖြိုးရေးစီမံကိန်းဖြစ်သည်။
မြန်မာနိုင်ငံတွင် စာအုပ်စုဆောင်းသူ အထင်ရှားဆုံးဝါသနာအိုးများထဲတွင် တစ်ဦးဖြစ်ခဲ့သည်ဟု လူအများကယုံကြည်ခဲ့ကြသည်။
သူ့ဘဝတစ်လျှောက်လုံးတွင် သွားလာခဲ့သောပြည်ပကိုယ်စားလှယ် အဖွဲ့ခရီးစဉ်များအတွင်း ရှားပါးစာအုပ်ထောင်ပေါင်းများစွာကို ဝယ်ယူစုဆောင်းခဲ့သည်။
ထိုစုဆောင်း ထားသောရှားပါးစာအုပ်များကိုမကွယ်လွန်မှီတွင်ရန်ကုန်တက္ကသိုလ်များစာကြည့်တိုက်သို့ပေးပို့လှူ ဒါန်းခဲ့သည်။
ပြည်ပခရီးစဉ်အမျာဆုံးသွားခဲ့သူ ထင်ရှားသောနိုင်ငံရေးသမားများထဲတွင် တဦးအပါအဝင်ဖြစ်ခဲ့သောကြောင့် နိုင်ငံတကာဗဟုသုတကြွယ်ဝသူတဦးအဖြစ် လက်ခံခဲ့ကြပါသည်။
သူ၏ ဘဝ အစပိုင်းသည် နိုင်ငံရေးနှင့် နိုင်ငံအရေးကြီးတာဝန်များစွာတို့ကိုထမ်းဆောင်ခဲ့သော်လည်း၊ အသက် အရွယ်ကြီးရင့်ပိုင်းတွင် ဇာတာနှင့်နက္ခတ်ဗေဒင်(ဝေဒ)ပညာကို လေးလေးနက်နက်လေ့လာသင်ယူပြီး၊ လက်ရေးစာမူများစွာတို့ကို ရေးသားခဲ့ပါသည်။
မိမိတတ်ကျွမ်းသောပညာဖြင့်လည်း၊ မိတ်ဆွေသင်္ဂဟ များကို ကူညီဖြည့်စွမ်းနိုင်ခဲ့ပါသည်။
ငယ်စဉ်ဘဝ ၁၉၁၂ ခုနှစ်၊ ဇန်နဝါရီလ (၂၆) ရက်နေ့တွင် ပဲခူးတိုင်း၊ သာယာဝတီခရိုင်၊ မိုးညိုမြို့တွင် အဖ မိုးညို မြို့သူကြီးဦးသောင်းဖေ နှင့်အမိ ဒေါ်အုန်းတို့မှ မွေးဖွားသောမွေးချင်း၊ သားသမီး(၇)ဦးအနက် အကြီးဆုံးသားကြီးဩရဿဖြစ်ပါသည်။
ပညာရေး ၁၉၃၃ ခုနှစ်တွင် ရန်ကုန်တက္ကသိုလ်တွင် ပညာသင်ကြားခဲ့သည်။
မိသားစုနှင့်ဝေးကွာသွား မည်ကိုစိုးရိမ်သော သူ၏မိဘများ၏ကြောင့်ကြမှုများကြောင့် ကောလိပ်ပညာပြီးဆုံနိုင်ခွင့်မရရှိခဲ့ပေ။
ထို့ပြင် ထိုစဉ်ကာလမြန်မာနိုင်ငံနှင့်ရန်ကုန်တက္ကသိုလ် ကျောင်းသားဘဝအတွင်း ပေါ်ပေါက်နေခဲ့သော နိုင်ငံရေးနှင့် အမျိုးသားရေး လှုပ်ရှားမှုများ မြင့်တက်လာခြင်းကြောင့် လည်းနိုင်ငံအရေးအရာကိစ္စများ တွင်စိတ်ဝင်စားလာမှုကြောင့်လည်း ဖြစ်နိုင်သည်ဟု ယုံကြည်ရသည်။
ဗြိတိသျှကိုလိုနီနှင့် ဂျပန်တို့၏ သိမ်းပိုက်မှုကို ဆန့်ကျင်သည့် တော်လှန်ရေးများတွင် ပါဝင်ပတ်သက်မှု ဗမာ့လွတ်လပ်ရေးတပ်မတော် (ဘီအိုင်အေ)တွင် (၁၉၄၁-၄၂) တော်လှန်ရေးလှုပ်ရှားမှုများတွင် ပါဝင်ခဲ့သည်။
ကိုလိုနီခေတ် နယ်ချဲ့ဗြိတိသျှအုပ်ချုပ်မှုနှင့် ဂျပန်တို့သိမ်းပိုက်မှုကို ဆန့်ကျင်ရာ တွင် တက်ကြွစွာပါဝင်ခဲ့သည်။
(ဘီအိုင်အေ) တွင် သူပါဝင်ပတ်သက်မှုမှာ ခေတ္တမျှသာဖြစ်ခဲ့သော်လည်း သာယာဝတီခရိုင် မြေအောက်တော်လှန်ရေးတွင်ဦးဆောင်တက်ကြွစွာပါဝင်ခဲ့သည်။
သူ၏ ဇာတိမြို့ မိုးညိုတွင် "ဒို့ဗမာအစည်းအရုံး" အဖွဲ့ကြီး၏တက်ကြွသောအဖွဲ့ဝင်တစ်ဦးလည်းဖြစ်ခဲ့သည်။
နိုင်ငံရေးပါဝင်မှုများ ဗမာနိုင်ငံလုံးဆိုင်ရာဝန်ထမ်းပေါင်းစုံသမဂ္ဂတွင် (၁၉၄၆-၄၈) တွင်အထွေထွေအတွင်းရေးမှူးအဖြစ်၎င်း၊ ရန်ကုန်ခရိုင် ဆိုရှယ်လစ်ပါတီတွင် (၁၉၅၀-၅၇) ခရိုင်ခေါင်းဆောင်အဖြစ်၎င်း၊ မြန်မာ အလုပ်သမား သမဂ္ဂကွန်ဂရက် (၁၉၅၀-၅၇) အတွင်းရေးမှူးအဖြစ်၎င်း၊ (၁၉၅၁) ခုနှစ်နှင့် (၁၉၅၆) ခုနှစ်များတွင် မိုးညိုမဲဆန္ဒနယ်မှ လွှတ်တော်သို့ (ဖဆပလ-တည်မြဲအမတ်) အဖြစ် ရွေးကောက်တင်မြှောက်ခြင်းခံခဲ့ရ သည်။
(၁၉၅၂)ခုနှစ်တွင် ရန်ကုန်တိုင်း ဖဆပလ ဒုတိယဥက္ကဋ္ဌအဖြစ် တာဝန်ယူခဲ့ရပြီး၊ ထိုအဖွဲ့ကြီးတွင် (၁၉၅၀-၅၇)အထိတာဝန်ယူခဲ့သည်။
ထိုမှတဖန် ပဲခူးတိုင်းအဖွဲ့တွင်လည်း အတွင်းရေးမှူးအဖြစ် (၁၉၅၈) ခုနှစ်မှ (၁၉၆၁)ခုနှစ်တိုင်အောင်တာဝန်ယူခဲ့ပါသည်။
သို့သော် ဗိုလ်ချုပ်ကြီးနေဝင်း ဦးဆောင်သော တော်လှန်ရေးကောင်စီမှ (၁၉၆၂) ခုနှစ် မတ်လတွင် နိုင်ငံအာဏာကိုသိမ်းယူသောအခါ နောက်ဆုံးနိုင်ငံရေးတာဝန်များမှအနားယူခဲ့ရပါသည်။
တော်လှန် ရေးကောင်စီအိမ်စောင့် အစိုးရလက်ထက်တွင် ဗိုလ်ချုပ်ကြီးနေဝင်း၏ နိုင်ငံတော်ပြန်လည်ထူထောင် ရေးဆိုင်ရာလုပ်ငန်းရပ်အချို့တို့တွင် အကြံပေးတာဝန်ကို ထမ်းဆောင်ရန် ရံဖန်ရံခါ ဆင့်ခေါ်တာဝန်ပေး အပ်ခြင်းခံခဲ့ရပါသည်။
ထိုစဉ်တခုတည်းသောဦးဆောင်ပါတီကြီးဖြစ်သည့် မြန်မာ့ဆိုရှယ်လစ်လမ်းစဉ်ပါတီတွင် ပါတီဝင်အဖြစ်တခါဖူးမျှ မပါဝင်ဖူးသော်လည်း၊ ရန်ကုန်တိုင်း၊ ကျောက်တံတားမြို့နယ်၊ ပြည်သူ့ ကောင်စီ (တရားစီရင်ရေးကော်မတီဝင်) တွင် ကောင်စီဝင်အဖြစ် ရွေးချယ်တင်မြှောက်တာဝန်ပေးခြင်း ခံခဲ့ရသည်။
ထိုနောက် ကျောက်တံတားမြို့နယ်သမဝါယမအသင်းတွင် ဒုတိယဥက္ကဋ္ဌ တာဝန်ပေးအပ် ခြင်းခံရသည်။
ထိုစဉ်ဆိုရှယ်လစ်လမ်းစဉ်ခေတ်တွင် သမဝါယမအသင်းသည် နိုင်ငံစည်းပွားရေး၏ပင်မ ကျောရိုးဒေါက်တိုင်အဖြစ်၊ ပြည်သူစားသုံးကုန်ပစ္စည်းထုတ်ဝေဖြန့်ချိရာတွင်အခရာကျသော စီးပွားရေး အဖွဲ့အစည်းတခုဖြစ်ခဲ့ပါသည်။
ထိုမှ ဗဟိုသမဝါယမအသင်း၏ ကောင်စီဝင်ဝင်တစ်ဦးအဖြစ်လည်း ဆောင်ရွက်ခဲ့ပါသည်။
ပြည်သူ့ဝန်ထမ်းအဖြစ်ထမ်းဆောင်ခဲ့သောတာဝန်များ ပြည်တွင်းရေကြောင်းပို့ဆောင်ရေးဘုတ်အဖွဲ့၊ ဘုတ်အဖွဲ့ဝင် အဖြစ် (၁၉၅၄-၅၈)နှစ်များ၊ ဆိပ်ကမ်းစုစမ်းရေးကော်မရှင်အဖွဲ့ဝင်အဖြစ် (၁၉၅၁-၅၃)ခုနှစ်များ၊ အမျိုးသားမြို့ပြနှင့်နိုင်ငံ့အိမ်ရာ ဖွံ့ဖြိုးတိုးတက်ရေးဘုတ်အဖွဲ့တွင် ဒုတိယဥက္ကဋ္ဌအဖြစ် (၁၉၅၂-၅၇)ခုနှစ်များအတွင်း တာဝန်ယူထမ်းဆောင်ခဲ့ပါ သည်။
၁၉၆၂ ခုနှစ်တွင် ဗိုလ်ချုပ်ကြီးနေဝင်းတာဝန်ယူပြီးနောက် မြန်မာ့ဆိုရှယ်လစ်လမ်းစဉ်ပါတီ (မဆလ) အစိုးရ (ဝန်ကြီး ဗိုလ်မှူးကြီးသန်းစိန်လက်ထက် ၁၉၆၈ ခုနှစ်) တွင် သယ်ယူပို့ဆောင်ရေးနှင့်လမ်းပန်းဆက်သွယ်ရေးဝန်ကြီးဌာနတွင် အထူးအရာရှိတာဝန် (OSD) ခေါ်ယူတာဝန်ပေးအပ်ခြင်းခံခဲ့ရပါသည်။
ထိုတာဝန်ယူစဉ် ကုန်လမ်းနှင့်ပြည်တွင်းရေကြောင်းသယ်ယူပို့ဆောင်ရေးအာဏာပိုင်အဖွဲ့၊ ရေကြောင်းပို့ဆောင်ရေး၊ ရန်ကုန်မြူနီစီပယ်ကော်မီတီ၊ မြို့ပြလမ်းများဆိုင်ရာကော်မီတီများတွင် ညှိနှိုင်းအကြံပေးရေးတာဝန်များ ပေးအပ်ခြင်းခံခဲ့ရပါသည်။
ထိုတာဝန်ကို (၁၉၇၂)ခုနှစ်မှစ၍ သက်ပြည့်အငြိမ်းစားယူသည်အထိထမ်း ဆောင်ခဲ့သော်လည်း လစာအခွင့်အရေးတစုံတရာရယူခဲ့ခြင်းမရှိခဲ့ပါ။
ထင်ရှားသော နိုင်ငံတကာဆု ၁၉၅၆၊ အီသီယိုးပီးယားနိုင်ငံဘုရင်မင်းမြတ်မှချီးမြှင့်သော Mannelik II။
နိုင်ငံတကာ အတွေ့အကြုံများ ၁၉၄၈-၅၇ ခုနှစ်များအတွင်း အိန္ဒိယနှင့်ပါကစ္စတန်နိုင်ငံသို့ မြန်မာအစိုးရ၏တရားဝင်ကိုယ်စားလှယ် အဖြစ်၎င်း၊ နိုင်ငံရေးပါတီကိုယ်စားလှယ်အဖြစ်၎င်း၊ အဖွဲ့ဝင်အဖြစ်အကြိမ်ကြိမ်လိုက်ပါခဲ့ပါသည်။
၊ (၁၉၅၁)ခုနှစ်တွင် မြန်မာကိုယ်စားလှယ်အဖွဲ့ဝင်အဖြစ် ဆွစ်ဇာလန်နိုင်ငံ၊ ဂျီနီဗာမြို့ ILO ညီလာခံသို့ တက်ရောက်ခဲ့ပါသည်။
(၁၉၅၁-၅၃) နှစ်များတွင် ထို ILO အဖွဲ့ကြီး၏ အာရှဒေသဆိုင်ရာအကြံပေး ကော်မီတီကြီးတွင်၊ အဖွဲ့ဝင်အဖြစ်တာဝန်ပေးအပ်ခြင်းခံခဲ့ရပါသည်။
ထို့အပြင် တရုတ်၊ USSR၊ ပိုလန် နှင့် ချက်ကိုစလိုဗက်ကီးယား နိုင်ငံတို့သို့ ပါတီနိုင်ငံရေးခရီးစဉ်များနှင့်အစိုးရအဖွဲ့ ကိုယ်စားလှယ်အဖွဲ့ များတွင်လည်း အဖွဲ့ဝင် အဖြစ်ပါဝင်သွားရောက်ခဲ့ရပါသည်။
အနောက်ဥရောပနိုင်ငံများနှင့် ဗြိတိန်နိုင်ငံ တို့သို့လည်း နိုင်ငံရေးကိုယ်စားလှယ်အဖွဲ့များတွင်လည်း၊ ထိုကာလများအတွင်း အဖွဲ့ဝင်အဖြစ်လိုက်ပါ ပြီးအရေးကြီးတာဝန်များထမ်းခဲ့ရပါသည်။
(၁၉၅၄)ခုနှစ်တွင် ထိုင်းနိုင်ငံဆိုင်ရာ အောက်လွှတ်တော် ကိုယ်စားလှယ်အဖွဲ့နှင့်တရားဝင်တွေ့ဆုံရသောအစည်းအဝေးသို့ စေလွှတ်ရာတွင်၊ မြန်မာလွှတ်တော် ကိုယ်စားလှယ်အဖွဲ့တွင် ကိုယ်စားလှယ်အဖွဲ့ခေါင်းဆောင်အဖြစ် တာဝန်ယူသွားရောက်ခဲ့ရပါသည်။
(၁၉၅၆)ခုနှစ်တွင် ဘုံဘေမြို့တွင်ကျင်းပသော အာရှဆိုရှယ်လစ်ညီလာခံသို့ ကိုယ်စားလှယ်အဖြစ် တက်ရောက်ခဲ့ပါသေးသည်။
(၁၉၅၇)ခုနှစ်တွင်ကျင်းပခဲ့သော ကုလသမဂ္ဂအထွေထွေညီလာခံ (UNGA) သို့ မြန်မာကိုယ်စားလှယ်အဖွဲ့ ၏အဖွဲ့ဝင်အဖြစ်လည်းတက်ရောက်ခဲ့ပါသည်။
ပုံနှိပ်စာအုပ်ရေးသားထုတ်ဝေခဲ့မှုများ ၁၉၄၈ ခုနှစ်တွင် မြန်မာဘာသာဖြင့် "အိန္ဒိယယနေ့"၊ ၁၉၄၉ ခုနှစ် မြန်မာဘာသာဖြင့် "ဒီမိုကရေစီသစ်"။
အိမ်ထောင်နှင့် နေထိုင်ခဲ့သောနေရာများ ပထမအိမ်ထောင်မှာ ဒေါ်အမာကြည်ဖြစ်ပါသည်။
ဒေါ်အမာကြည်ကွယ်လွန်ပြီး နှစ်အနည်းငယ်အ ကြာတွင် ဒုတိယအိမ်ထောင်အဖြစ် ဒေါ်စိန်ရင်၊ B.Com., RA နှင့်အကြောင်းပါပြီး၊ စုစုပေါင်းသား (၅)ဦးထွန်းကားခဲ့ပါသည်။
ပထမဆုံးနေထိုင်ခဲ့သောနေအိမ်မှာ သရက်တောလမ်းသွယ်၊ သင်္ဃန်း ကျွန်းမြို့၊ ရန်ကုန် ဖြစ်ပါသည်။
ယင်းနောက် ၃၉-လမ်း၊ ကျောက်တံတားမြို့နယ်၊ ရန်ကုန်တိုင်းသို့ ပြောင်းရွှေ့နေထိုင်ခဲ့ပါသည်။
ထိုမှတဖန် တောင်ဥက္ကလာပမြို့ (မြင်းသာစုပေါင်းအိမ်ရာ) နှင့် ပဲခူးတိုင်း၊ မင်းလှ မြို့တို့သို့ ပြောင်းရွှေ့နေထိုင်ခဲ့ပြန်သည်။
ယင်းနောက် သုဝဏ္ဏမြို့ (ရန်ကုန်) တွင်နောက်ဆုံးကွယ် လွန်ချိန်အထိနေထိုင်ခဲ့ပါသည်။
(ဖဆပလ)အစိုးရအဖွဲ့တွင် အိုးအိမ်ထူထောင်ရေးအဖွဲ့ကြီးတွင် ရာထူး အကြီးဆုံးထမ်းဆောင်ခဲ့သော်လည်း၊ အစိုးရအပြောင်းအလဲတွင်ရာထူးမှထွက်ရချိန် ကိုယ်ပိုင်နေအိမ် မရှိခဲ့ပါ။
ကိုးကားချက်များ Who's Who in Burma (2nd ed.). 546, Merchant Street, Rangoon, Burma: People's Literature Committee & House. August 1, 1961. pp. 37–38.Who's Who in Burma (2nd ed.). 546, Merchant Street, Rangoon, Burma: People's Literature Committee & House. August 1, 1961. pp. 37–38. ပွညျထောငျစုသမ်မတမွနျမာနိုငျငံတောျအစိုးရ။
, သမိုငျးသုတသေနဦးစီးဌာန၊ ယဉျကြေးမှုဝနျကွီးဌာန၊ (1992). ခတျေရစေီးထဲကပုဂ်ဂိုလျမြား (in Burmese). Yangon, Myanmar: ယဉျကြေးမှုဝနျကွီးဌာန၊. pp. စာမကြျနှာ (၂၉ ).ပြည်ထောင်စုမြန်မာနိုင်ငံတော်အစိုးရ၊ သမိုင်းသုတေသနဦးစီးဌာန၊ ယဉ်ကျေးမှုဝန်ကြီးဌာန။
(၁၉၉၂ ခုနှစ်)။
ခေတ်ရေစီးကြောင်းထဲမှပုဂ္ဂိုလ်များ (in Burmese.) Yangon, Myanmar (စာမျက်နှာ (၂၉ )။
ဒေါ်ပိုက်ပိုက်အေး(၁၉၆၁ ဖွား) သည် မြန်မာအမျိုးသမီး တရားသူကြီးတစ်ဦး ဖြစ်သည်။
လက်ရှိတွင် တနင်္သာရီတိုင်းဒေသကြီးတရားလွှတ်တော် တရားသူကြီးချုပ် အဖြစ် တာဝန်ထမ်းဆောင်နေသည်။
တရားလွှတ်တော်များထဲ ဒုတိယမြောက် အမျိုးသမီးတရားသူကြီးချုပ် အဖြစ် ခန့်အပ်ခံရသူလည်းဖြစ်သည်။
ပညာရေး သူမသည် ရန်ကုန်တက္ကသိုလ် မှနေ၍ ဥပဒေပညာအထူးပြု LL.B ဘွဲ့ ကို ၁၉၈၃ ခုနှစ်တွင် ရရှိခဲ့သည်။
ဝန်ထမ်းဘဝ ၁၉၈၄ ခုနှစ်က စပြီး မြန်မာ့တရားစီရင်ရေးတွင် စတင်တာဝန်ထမ်းဆောင်ခဲ့သည်။
အဆင့်(၄) တရားရေးအရာရှိ အဖြစ် ဝန်ထမ်းဘ၀ စတင်ခဲ့ကာ တရားစီရင်ရေးမဏ္ဍိုင်အဆင့်အသီးသီးတွင် တရားသူကြီးအဖြစ် ၃၆ နှစ်ကြာ အမှုထမ်းခဲ့သည်။
တရားလွှတ်တော်တရားသူကြီးတာဝန် နိုင်ငံတော်သမ္မတ ဦးဝင်းမြင့်က သူမကို ၂၀၁၈ခုနှစ် ဇန်နဝါရီ ၂၉ ရက်တွင် တနင်္သာရီတိုင်းတရားလွှတ်တော် တရားသူကြီး အဖြစ် ခန့်အပ်သည်။
၂၀၂၀ မေလ ၁၈ရက်တွင် ယင်းတရားလွှတ်တော်၏ တရားသူကြီးချုပ်တာဝန် ကို တိုးမြှင့်ခန့်အပ်ခဲ့သည်။
မိသားစုဘဝ သူမသည် အိမ်ထောင်သည်တစ်ဦး ဖြစ်သည်။
ဒေါ်ဝါဝါထွန်း(၁၉၅၈ဖွား) သည် တရားလွှတ်တော်များထဲ ပထမဦးဆုံး အမျိုးသမီးတရားသူကြီးချုပ်အဖြစ် ခန့်အပ်ခံရသူဖြစ်သည်။
သူမသည် ရခိုင်ပြည်နယ်တရားလွှတ်တော် တရားသူကြီးချုပ် အဖြစ် တာဝန်ထမ်းဆောင်ပြီး အသက်၆၅နှစ်ပြည့်သည့် ၂၀၂၃ တွင် သက်ပြည့်အငြိမ်းစားယူသည်။
ငယ်ဘဝ သူမသည် ရခိုင်ပြည်နယ် သံတွဲမြို့ တွင် မွေးဖွားသည်။
၁၉၈၂ ခုနှစ်တွင် ရန်ကုန်ဝိဇ္ဇာနှင့်သိပ္ပံတက္ကသိုလ်မှ ဥပဒေဘွဲ့ ရရှိသည်။
ဝန်ထမ်းဘဝ တရားရေးအရာရှိအဆင့်(၄)ဖြင့် တရားရေးဌာနတွင် ၁၉၈၅ ခုနှစ်ကစ၍ တာဝန်ထမ်းဆောင်သည်။
စစ်တွေခရိုင်တရားသူကြီးအဆင့်အထိ တရားရေးဌာနတွင် စုစုပေါင်းလုပ်သက်(၃၂)နှစ်ကျော်တာဝန်ထမ်းဆောင်ခဲ့သည်။
တရားလွှတ်တော်တရားသူကြီးတာဝန် ဒေါ်ဝါဝါထွန်း သည် ရခိုင်ပြည်နယ်တရားလွှတ်တော် တရားသူကြီးအဖြစ် ၂၀၁၈ နိုဝင်ဘာ၂၉ တွင် ခန့်အပ်ခံရသည်။
ထိုတာဝန်ကို စစ်တွေခရိုင်တရားသူကြီးအဖြစ်တာဝန်ထမ်းဆောင်ခဲ့ပြီးသည့်နောက် ၅လအကြာတွင် သမ္မတဦးဝင်းမြင့်က သူမအား ပြည်နယ်တရားလွှတ်တော်တရားသူကြီး အဖြစ် ရွေးချယ် ခန့်အပ်ခြင်းဖြစ်သည်။
ယင်းနောက် ၂၀၁၉ နိုဝင်ဘာ ၂၈ တွင် ပြည်နယ်တရားလွှတ်တော် တရားသူကြီးချုပ် ဖြစ်လာသည်။
အမျိုးသမီးတစ်ဦးအနေဖြင့် ပထမဦးဆုံး တရားလွှတ်တော်တရားသူကြီးချုပ် အဖြစ် ခန့်အပ်ခံရခြင်းလည်းဖြစ်သည်။
ထိုတာဝန်ကို အသက်၆၅ နှစ် ပြည့်မြောက်သည်အထိ တစ်ဆက်တည်း ထမ်းဆောင်ကာ ၂၀၂၃ တွင်အငြိမ်းစားယူခဲ့သည်။
မိသားစုဘဝ သူမသည် အိမ်ထောင်မရှိသူတစ်ဦးဖြစ်သည်။
ဦးဝင်းမြင့်(၁၉၆၁ ဖွား) သည် ဧရာဝတီတိုင်းဒေသကြီးတရားလွှတ်တော် တရားသူကြီးချုပ်အဖြစ် တာဝန်ထမ်းဆောင်ခဲ့သူ ဖြစ်သည်။
၎င်းသည် ၂၀၂၂ ခုနှစ်၊ ဇန်နဝါရီ (၁၁) ရက်နေ့တွင် နိုင်ငံတော်စီမံအုပ်ချုပ်ရေးကောင်စီ က ခန့်အပ်ခဲ့ပြီး၊၂၀၂၅ ခုနှစ် စက်တင်ဘာတွင် သက်ပြည့်အငြိမ်းစားယူခဲ့သည်။
သူသည် အငြိမ်းစား တပ်မတော်သားဘဝမှ တရားသူကြီး ဖြစ်လာခဲ့သူလည်း ဖြစ်သည်။
ပညာရေးနှင့်တပ်မတော်သားဘဝ ဦးဝင်းမြင့်သည် တပ်မတော်တွင် ၁၉၈၁ ခုနှစ်မှ ၁၉၉၉ ခုနှစ်အထိ တာဝန်ထမ်းဆောင်ခဲ့သည်။
သူသည် ရန်ကုန်ဝိဇ္ဇာနှင့် သိပ္ပံတက္ကသိုလ်မှ ဥပဒေဘွဲ့ကို ၁၉၈၅ ခုနှစ်တွင်ရရှိသည်။
၁၉၉၉ ခုနှစ်တွင် ဗိုလ်ကြီးအဆင့်ဖြင့် အငြိမ်းစားယူကာ တရားရေးအရာရှိအဆင့်(၂)အဖြစ် တရားရေးဌာနသို့ ကူးပြောင်းလာသည်။
၂၀၁၂ခုနှစ် အထိ တာဝန်ထမ်းဆောင်ခဲ့သည်။
သူသည် ပြည်ထောင်စု တရားလွှတ်တော်ချုပ်၊ နေပြည်တော်တွင် ညွှန်ကြားရေးမှူးအဖြစ် နောက်ဆုံး တာဝန်ထမ်းဆောင်ခဲ့သည်။
တရားလွှတ်တော်တရားသူကြီးဘဝ သူ့ကို သမ္မတဦး သိန်းစိန် က ဧရာဝတီတိုင်းဒေသကြီးတရားလွှတ်တော်တရားသူကြီးအဖြစ် အဆိုပြုခဲ့ပြီး ဧရာဝတီတိုင်းလွှတ်တော် ကလက်ခံသည့်အတွက် ၂၀၁၂ ခုနှစ်၊ ဩဂုတ်လတွင် ဧရာဝတီတိုင်းတရားလွှတ်တော်တရားသူကြီး တစ်ဦး ဖြစ်လာသည်။
တရားလွှတ်တော်တရားသူကြီးအဖြစ် ၁၀နှစ်ကျော် ထမ်းဆောင်ပြီး ၂၀၂၂ ခုနှစ်၊ ဇန်နဝါရီ (၁၁) ရက်နေ့တွင် နိုင်ငံတော်စီမံအုပ်ချုပ်ရေးကောင်စီ က ၎င်းအား ဧရာဝတီတိုင်းဒေသကြီးတရာလွှတ်တော် တရားသူကြီးချုပ် အဖြစ် ခန့်အပ်ခဲ့သည်။
၂၀၂၅ ခုနှစ်၊စက်တင်ဘာတွင် အသက် ၆၅ နှစ်ပြည့် အငြိမ်းစားယူခဲ့သည်။
မိသားစုဘဝ သူသည် အိမ်ထောင်သည် တစ်ဦး ဖြစ်သည်။
ဦးသန်းဦးလွင်(၁၉၆၂ဖွား) သည် လက်ရှိ ရှမ်းပြည်နယ်တရားလွှတ်တော် တရားသူကြီးချုပ်အဖြစ် တာဝန်ထမ်းဆောင်နေသူဖြစ်သည်။
၎င်းကို ၂၀၂၂ ခုနှစ်၊ဒီဇင်ဘာ(၅) ရက်နေ့တွင် နိုင်ငံတော်စီမံအုပ်ချုပ်ရေးကောင်စီ က ခန့်အပ်ခဲ့သည်။
သူသည် လက်ထောက်စစ်ဥပဒေချုပ် အဖြစ်မှ တရားသူကြီး ဖြစ်လာသူဖြစ်သည်။
ပညာရေးနှင့်တပ်မတော်သားဘဝ သူသည် စစ်တက္ကသိုလ်ကျောင်းဆင်းတစ်ဦးဖြစ်သည်။
ယင်းအပြင် ရန်ကုန်ဝိဇ္ဇာနှင့်သိပ္ပံတက္ကသိုလ်(စာပေးစာယူသင်တန်း)ကိုလည်းတက်ရောက်သည်။
ဦးသန်းဦးလွင်သည် ၁၉၈၄ ခုနှစ်တွင် ဥပဒေဘွဲ့(LL.B)ကို ရရှိသည်။
သူသည် စစ်ဥပဒေချုပ်ရုံးတွင် လက်ထောက်စစ်ဥပဒေချုပ်ရာထူးအထိ (၃၁)နှစ်ကျော် တာဝန်ထမ်းဆောင်သည်။
တရားလွှတ်တော်တရားသူကြီးဘဝ သူ့ကို နိုင်ငံတော်စီမံအုပ်ချုပ်ရေးကောင်စီက ၂၀၂၂ ခုနှစ်၊ မတ်လ၌ ရှမ်းပြည်နယ်တရားလွှတ်တော် တရားသူကြီးအဖြစ် ခန့်အပ်သည်။
ယင်းနောက် ၂၀၂၂ ခုနှစ်၊ ဒီဇင်ဘာလမှစ၍ ရှမ်းပြည်နယ်တရားလွှတ်တော် တရားသူကြီးချုပ်အဖြစ် ဆက်လက်ခန့်အပ်သည်။
ဦးတူးဂျာ(၁၉၅၉ ဖွား) သည် ကချင်တိုင်းရင်းသားတရားသူကြီး နှင့် ကချင်ပြည်နယ်တရားလွှတ်တော် တရားသူကြီးချုပ် အဖြစ် တာဝန်ထမ်းဆောင်ခဲ့သူဖြစ်သည်။
သူသည် အငြိမ်းစားပြည်နယ်တရားသူကြီးလည်း ဖြစ်သည်။
ပညာရေးနှင့်ဝန်ထမ်းဘဝ ရန်ကုန်အဝေးသင်တက္ကသိုလ် မှနေ၍ ဥပဒေဘွဲ့ကို ၁၉၈၁ခုနှစ် တွင်ရရှိခဲ့သည်။
၁၉၈၃ ခုနှစ်ကစပြီး တရားရေးဌာနသို့ တရားရေးအရာရှိအဆင့်(၄) ဖြင့် ဝင်ရောက်တာဝန်ထမ်းဆောင်ခဲ့သည်။
ထိုမှတဆင့် ရာထူးအဆင့်ဆင့် တိုးပြီး ၂၀၀၇ ခုနှစ်တွင် ကချင်ပြည်နယ်တရားရုံး ပြည်နယ်တရားသူကြီးအဖြစ် တိုးမြှင့်ခြင်းခံရသည်။
ထိုတာဝန်ကို သမ္မတဦးသိန်းစိန်လက်ထက် ကချင်ပြည်နယ်တရားလွှတ်တော် တရားသူကြီးချုပ် အဖြစ် ခန့်အပ်ခံရသည်အထိ နောက်ဆုံးတာဝန်ထမ်းဆောင်ခဲ့သည်။
တရားလွှတ်တော်တရားသူကြီးဘဝ ၂၀၀၈ဖွဲ့စည်းပုံအခြေခံဥပေဒေအရ တိုင်ဒေသကြီးနှင့်ပြည်နယ်အလိုက် တရားလွှတ်တော်များပေါ်ပေါက်လာချိန်တွင် ၎င်းသည် ကချင်ပြည်နယ်တရားလွှတ်တော် တရားသူကြီးချုပ် အဖြစ် သမ္မတ၏အဆိုပြုမှုကို ခံရသည်။
ကချင်ပြည်နယ်လွှတ်တော် ကလည်း သဘောတူမကန့်ကွက်သည့်အတွက် ပြည်နယ်တရားလွှတ်တော်တရားသူကြီးချုပ်တာဝန်ကို ၂၀၁၁ ခုနှစ် မတ်လ ၃၀ရက်က စပြီး ထမ်းဆောင်သည်။
သူသည် သမ္မတဦး သိန်းစိန်လက်ထက်၊သမ္မတ ဦးထင်ကျော် လက်ထက်၊သမ္မတ ဦးဝင်းမြင့် လက်ထက် အပါအဝင် လက်ရှိ နိုင်ငံတော်စီမံအုပ်ချုပ်ရေးကောင်စီ လက်ထက် အထိ ကချင်ပြည်နယ်တရားလွှတ်တော် တရားသူကြီးချုပ် အဖြစ် ရှိနေခဲ့သည်။
၂၀၂၄ ခုနှစ် ဒီဇင်ဘာလ တွင် အသက် ၆၅နှစ်ပြည့်၍ သက်ပြည့်အငြိမ်းစားယူသည်။
မိသားစုဘဝ အိမ်ထောင်သည် တစ်ဦး ဖြစ်ကာ သား ၃ဦး၊သမီး ၁ဦးရှိသည်။
ဒေါ်သန်းသန်းအေး (၁၉၅၈ ဖွား) သည် အငြိမ်းစားတရားလွှတ်တော်တရားသူကြီးချုပ်တစ်ဦးဖြစ်သည်။
သူမသည် ကယားပြည်နယ်တရားလွှတ်တော် တရားသူကြီးချုပ်အဖြစ် ထမ်းဆောင်ခဲ့သည်။
ပညာရေး ရန်ကုန်တက္ကသိုလ် မှနေ၍ ဥပဒေ(LL.B)ဘွဲ့ကို ၁၉၈၂ ခုနှစ်တွင် ရရှိခဲ့သည်။
ဝန်ထမ်းဘဝ တရားရေးဝန်ထမ်းအဆင့်(၄)ရာထူးမှရန်ကုန်တိုင်းဒေသကြီးတွဲဖက်တိုင်းတရားသူကြီးရာထူးထိ တရားရေးဌာနတွင် (၂၆)နှစ်ကျော်တာဝန်ထမ်းဆောင်ခဲ့သည်။
တရားလွှတ်တော်တရားသူကြီးဘဝ သူမကို သမ္မတဦးသိန်းစိန် က ကယားပြည်နယ်တရားလွှတ်တော် တရားသူကြီး အဖြစ် ၂၀၁၁ မတ်လ ၃၀ တွင် ခန့်အပ်ခဲ့သည်။
ထိုတာဝန်ကို ၁၀နှစ်ကျော်အထိ ဆက်တိုက်ထမ်းဆောင်ပြီးနောက် နိုင်ငံတော်စီမံအုပ်ချုပ်ရေးကောင်စီက ကယားပြည်နယ်တရားလွှတ်တော် တရားသူကြီးချုပ်အဖြစ် ၂၀၂၁ ခုနှစ် ဇူလိုင်လ တွင် ခန့်အပ်တာဝန်ပေးခဲ့သည်။
၂၀၂၃ ခုနှစ် မတ်လ တွင် အသက် ၆၅ နှစ်ပြည့်၍ အငြိမ်းစားယူသည်။
မိသားစုဘဝ ၎င်းသည် အိမ်ထောင်မရှိပါ။
မျဉ်းတို့က ရှေ့နောက်ခါလွှဲမှု လက်ဆင့်ကမ်းသွားခြင်းကပင်လျှင် လှိုင်း ရှေ့သို့ ပျံ့နှံ့ခြင်း ဖြစ်ပေါ်သွားပုံ ရှေ့နောက်ခါ လှိုင်း (အင်္ဂလိပ်: longitudinal wave) ဆိုသည်မှာ တုန်ခါမှုတို့၏ လှုပ်ယိမ်းချက်က လှိုင်းပျံ့နှံ့ရာ လမ်းကြောင်းနှင့် အပြိုင် ဖြစ်နေသည့် လှိုင်းမျိုးကို ခေါ်သည်။
ထို့ကြောင့် လှိုင်းသွားခြင်း ရှေ့သို့တွင် ကြားခံဒြပ်စု၏ အစိတ်အပိုင်းများ ရှေ့နှင့်နောက်သို့ ခါလွှဲခြင်းက ဤလှိုင်းများ ပျံ့နှံ့မှုကို ဖော်ဆောင်နေသည်မျိုး ဖြစ်သဖြင့် ရှေ့နောက်ခါ လှိုင်း ဟု ခေါ်သည်။
ဥပမာအားဖြင့် အသံသည် ဒြပ်သားတို့၏ ရှေ့နောက်ခါ လှိုင်း တုန်ခါမှုများ ဖြစ်ပြီး အလင်းသည် လျှပ်စစ်သံလိုက်စက်ကွင်းတို့၏ ထောင်လိုက်ခါ လှိုင်း တုန်ခါမှုများ ဖြစ်သည်။
ဆက်စပ် ကြည့်ရှုဖွယ် ထောင်လိုက်ခါ လှိုင်း အကိုးအကား ကဏ္ဍ:လှိုင်း မက္ကင်းနစ် ကဏ္ဍ:ရူပဗေဒ။
ဦးထွန်းထွန်းဦး (တရားသူကြီး) (၁၉၆၃ ဖွား) သည် လက်ရှိ ကယားပြည်နယ်တရားလွှတ်တော် တရားသူကြီးချုပ်ဖြစ်သည်။
ဝန်ထမ်းဘဝ ၁၉၈၄ ခုနှစ် တွင် LL.B ဥပဒေဘွဲ့ရပြီးနောက် ၃နှစ်အကြာ ဦးထွန်းထွန်းဦး သည် တရားရေးဌာန သို့ စတင်ဝင်ရောက်ခဲ့သည်။
စတင်ဝင်ရောက်ချိန်သူသည် တရားရေးအရာရှိ အဆင့်(၄) ဖြင့် ဝင်ရောက်ခဲ့ခြင်းဖြစ်ပြီး တရားစီရင်ရေးကဏ္ဍအသီးသီးတွင် တရားသူကြီးအဖြစ် ၃၄ နှစ်ကျော် တာဝန်ထမ်းဆောင်ခဲ့သည်။
နောက်ဆုံးတာဝန်ထမ်းဆောင်ခဲ့သည့် ရာထူးမှာ ပြည်ထောင်စုတရားလွှတ်တော်ချုပ် ညွှန်ကြားရေးမှူး ဖြစ်သည်။
တရားလွှတ်တော်တရားသူကြီးဘဝ ကယားပြည်နယ်တရားလွှတ်တော် တရားသူကြီး အဖြစ် နိုင်ငံတော်စီမံအုပ်ချုပ်ရေးကောင်စီက ဦးထွန်းထွန်းဦးကို ၂၀၂၁ ခုနှစ် ဇူလိုင်လ တွင်ခန့်အပ်သည်။
ပြည်နယ်တရားသူကြီးချုပ် ဒေါ် သန်းသန်းအေး ပင်စင် ယူသွား၍ ထိုနေရာသို့ အစားထိုးဝင်ရောက်သည်။
၂၀၂၃ မတ်လ ၁၃ရက်တွင် ကယားပြည်နယ်တရားလွှတ်တော် တရားသူကြီးချုပ်အဖြစ် တရားဝင် တာဝန်ထမ်းဆောင်သည်။
right|ပမာဏတူ ဖိအားများ မျက်နှာပြင်တိုင်းသို့ ထောင့်မတ်ကျ တညီတညာ သက်ရောက်ပုံ ဥပမာ ဒြပ်သားစုတမျိုးမျိုး၏ ဖိကျုံ့မှု တောင့်ခံနှုန်းထား (သို့) အဖိအကျုံ့ တောင့်နှုန်း (အင်္ဂလိပ်: bulk modulus; or ) ဆိုသည်မှာ ၎င်း၏ မျက်နှာပြင်များထံသို့ ထောင့်မတ်ကျ သက်ရောက်လာသော ဖိအားတို့ကြောင့် ကျုံ့မဝင်သွားအောင် တောင့်ခံနိုင်မှု နှုန်းထား ဖြစ်သည်။
သင်္ချာနည်းဖြင့်လျှင် အရွယ်အစားတခု ပိုမိုကျုံ့ဝင်သွားအောင် သက်ရောက်ရမည့် တမွတ်စိတ် (:en:infinitesimal) အားစုအချိုးကို တည်ကိန်းပြုလျက် နဂိုထုထည်မှ လျော့သွားမှု တမွတ်စိတ်ပမာဏနှင့် စားထားခြင်း၊ အချိုးချထားခြင်း ဖြစ်သည်။
သင်္ချာ အဖိအကျုံ့ တောင့်နှုန်း ကို တွက်ထုတ်သည့် ညီမျှခြင်းမှာ ဤသို့ ဖြစ်သည်။
ဤတွင် က အားစုပြုံမှု အချိုး၊ က အရာဝတ္ထု၏ နဂိုထုထည်၊ ဟူသည်က ထုထည်အလိုက် အားအချိုး၏ ပြောင်းလဲနှုန်း(derivative) ဖြစ်သည်။
ဒေါ်စန္ဒာသွယ် (၁၉၆၂ဖွား) သည် မြန်မာအမျိုးသမီးတရားသူကြီးတစ်ဦးဖြစ်သည်။
၎င်းသည် လက်ရှိတွင် ရန်ကုန်တိုင်းဒေသကြီး တရားလွှတ်တော် တရားသူကြီးချုပ် အဖြစ်တာဝန်ထမ်းဆောင်နေသည်။
ထိုတာဝန်ကို ၂၀၂၂ ခုနှစ်၊ မတ်လ ၂၃ ရက် တွင် ပေးအပ်ခံရသည်။
ပညာရေး ရန်ကုန်က္ကသိုလ်မှ ဥပဒေဘွဲ့ကို ၁၉၈၃ ခုနှစ်တွင် ရရှိခဲ့သည်။
ဝန်ထမ်းဘဝနှင့်တရားလွှတ်တော်တရားသူကြီးဘဝ ၁၉၈၄ ခုနှစ်ကစပြီး တရားရေးဌာနသို့ ဝင်ရောက်သည်။
စတင်ဝင်ရောက်ချိန်တွင် တရားရေးဝန်ထမ်း အဆင့် (၄) ဖြစ်သည်။
သူမသည် ၂၀၁၁ မတ်လ ၃၀ရက်တွင် ရန်ကုန်တိုင်းဒေသကြီးတရားလွှတ်တော် တရားသူကြီး တာဝန်ပေးအပ်ခံရသည်။
ယင်းတာဝန်ကို ၁၀နှစ်ကျော် တစ်ဆက်တည်းတာဝန်ထမ်းဆောင်ပြီးနောက် နိုင်ငံတော်စီမံအုပ်ချုပ်ရေးကောင်စီက သူမကို ရန်ကုန်တိုင်းဒေသကြီးတရားလွှတ်တော်၏ ၄ဦးမြောက် တရားသူကြီးချုပ်တာဝန် အပ်နှင်းသည်။
သူမ၏ တရားရေးလုပ်သက်မှာ (၃၈) နှစ်ကျော်သည်။
မိသားစုဘဝ ဒေါ်စန္ဒာသွယ်သည် အိမ်ထောင်ရှင်တစ်ဦးဖြစ်ပြီး သမီးတစ်ဦးရှိသည်။
ဒေါ်သင်းသင်းနွဲ့(၁၉၅၉ ဖွား) သည် လက်ရှိ ပြည်ထောင်စုတရားလွှတ်တော်ချုပ် တရားသူကြီး ဖြစ်သည်။
သူမသည် ထိုတာဝန် မယူမီ ရန်ကုန်တိုင်းဒေသကြီးတရားလွှတ်တော် တရားသူကြီးချုပ် ဖြစ်ခဲ့သည်။
ဝဏ္ဏကျော်ထင် ဘွဲ့ အပ်နှင်း ခံရသော အမျိုးသမီးတရားသူကြီးလည်းဖြစ်သည်။
ပညာရေး ၁၉၈၁ ခုနှစ်တွင် ရန်ကုန် ဝိဇ္ဇာနှင့် သိပ္ပံ တက္ကသိုလ်မှ ဥပဒေဘွဲ့ (LL.B) ကို ရရှိခဲ့ပြီး ၁၉၈၇ ခုနှစ်တွင် ရန်ကုန်တက္ကသိုလ်မှ မဟာဥပဒေဘွဲ့ (LL.M) ကို ရရှိသည်။
ဝန်ထမ်းဘဝ ၁၉၈၃ ခုနှစ်တွင် တရားရေးဌာနသို့ တရားရေးဝန်ထမ်း အဆင့် (၄) အဖြစ် စတင်ဝင်ရောက်ခဲ့ပြီး တရားရုံးချုပ် (ရန်ကုန်) ၌ တွဲဖက်ညွှန်ကြားရေးမှူး ရာထူးအထိ တာဝန်ထမ်းဆောင်သည်။
တရားရုံး အဆင့်ဆင့်တွင် တရားရေးလုပ်သက် (၂၈) နှစ်ကျော် ရှိခဲ့သည်။
တရားလွှတ်တော်တရားသူကြီးဘဝ ၂၀၁၁ ခုနှစ်၊ မတ်လ ၃၀ တွင် ရန်ကုန်တိုင်းဒေသကြီး တရားလွှတ်တော်၌ တရားလွှတ်တော် တရားသူကြီးအဖြစ် ခန့်အပ်ခံရသည်။
စစ်အာဏာသိမ်းပြီး တစ်ပတ်အကြာ ၂၀၂၁ ခုနှစ်၊ ဖေဖော်ဝါရီ (၇) ရက်နေ့တွင် သူမကို နိုင်ငံတော်စီမံအုပ်ချုပ်ရေးကောင်စီက ရန်ကုန်တိုင်းဒေသကြီး တရားလွှတ်တော် ၌ တရားသူကြီးချုပ်အဖြစ် ခန့်အပ်သည်။
ယင်းနောက်ဒေါ်သင်းသင်းနွဲ့သည် တိုင်းလွှတ်တော်တရားသူကြီးချုပ်အဖြစ်မှ ပြည်ထောင်စုတရားလွှတ်တော်ချုပ် တရားသူကြီးအဖြစ် ၂၀၂၂ ခုနှစ်၊ မတ်လ (၁၄) ရက်နေ့မှစ၍ ထပ်မံ ခန့်အပ်ခဲ့ရသည်။
မိသားစုဘဝ ဒေါ်သင်းသင်းနွဲ့သည် အိမ်ထောင်မရှိသူတစ်ဦး ဖြစ်သည်။
ဒေါ်လွင်လွင်အေးကျော် (၁၉၆၂ ဖွား) သည် မြန်မာအမျိုးသမီးတရားသူကြီးဖြစ်သည်။
သူမသည် လက်ရှိတွင် ပဲခူးတိုင်းဒေသကြီးတရားလွှတ်တော် တရားသူကြီးချုပ် အဖြစ်တာဝန်ထမ်းဆောင်နေသည်။
ပညာရေး ရန်ကုန်တက္ကသိုလ် မှ ဥပဒေဘွဲ့ကို ၁၉၈၃ ခုနှစ်တွင် ရရှိသည်။
၂၀၀၄ ခုနှစ်တွင် အပြည်ပြည်ဆိုင်ရာ ဥပဒေဒီပလိုမာ အပြင် ၂၀၀၇ ခုနှစ်တွင် ရန်ကုန်စီးပွားရေးတက္ကသိုလ်မှ ဖွံ့ဖြိုးရေးပညာမဟာဘွဲ့ ရရှိသည်။